Yogeshwar Dutt Biography In Hindi योगेश्वर दत्त भारत के जाने – माने फ्रीस्टाइल कुश्तीबाज (Wrestler) है. ये विश्व के सबसे अच्छे कुश्तिबाजों में से एक है, जिन्होंने अपने देश भारत का प्रतिनिधित्व पूरे विश्व में किया है. योगेश्वर 8 साल की उम्र से कुश्ती का खेल खेल रहे है. इस युवा कुश्तीबाज ने “कॉमनवेल्थ गेम्स” 2003 में स्वर्ण पदक जीत कर, दुनिया में अपनी प्रतिभा साबित की. इस जबरदस्त उपलब्धि के बाद इन्होंने अपने देश के लिए स्वर्ण, रजत और कांस्य पदक को मिला कर कई सारे अवार्ड जीते. ये बहुत से प्रतिभाशाली खिलाडियों में से एक है. सन 2012 में इन्होंने ग्रीष्मकालीन ओलंपिक में 60kg वर्ग में कांस्य पदक जीता, जिससे इन्हें सन 2013 में भारत सरकार द्वारा भारत के चौथे “सर्वोच्च नागरिक सम्मान पदम्श्री” के साथ पुरस्कृत किया गया. 2014 में हुए ग्लासगो (Glasgow) “कॉमनवेल्थ गेम्स” में इन्होंने स्वर्ण पदक जीता. इसी के चलते सन 2016 में “रियो ओलंपिक” में भी योगेश्वर क्वालीफाई हुए, किन्तु वे इसमें कुछ खास प्रदर्शन न दिखा सके.